**ZÁPIS č. 10**

**Z RIADNEHO ZASADNUTIA SPRÁVNEJ RADY TASR**

**19. októbra 2021 so začiatkom o 15.00 h**

**Prítomní členovia Správnej rady:** Alena Mezeiová , Jozef Tuhovčák,Peter Mestický**,** Ladislav Mikuš

**Ospravedlnení:** -

**Hostia:** Vladimír Puchala, generálny riaditeľ TASR

**Miesto konania:** TASR, Dúbravská cesta 14, Bratislava

Rokovanie v zmysle čl. 3, 5, ods. 1 a čl. 9 ods. 6 Rokovacieho poriadku SR TASR viedla predsedníčka SR TASR Alena Mezeiová. Konštatovala, že rada je uznášaniaschopná, navrhla program zasadnutia a dala o ňom hlasovať.

**Program:**

1. **Smernica TASR o kybernetickej bezpečnosti**
2. **Rôzne**

**UZNESENIE č. 01/19/10/2021:**

Členovia SR TASR schválili program zasadnutia:

ZA: A. Mezeiová PROTI: 0 ZDRŽAL SA: 0

J. Tuhovčák

P. Mestický

L. Mikuš

**Uznesenie bolo prijaté.**

1. **Smernica TASR o kybernetickej bezpečnosti**

Ako uviedol V. Puchala, TASR je podľa zákona č. 69/2018 Z. z. o kybernetickej bezpečnosti zaradená do registra prevádzkovateľov základných služieb a v zmysle ustanovení tohto zákona musí garantovať požiadavky na zabezpečenie kybernetickej bezpečnosti. Obsah bezpečnostných opatrení, štruktúru bezpečnostnej dokumentácie a rozsah všeobecných bezpečnostných opatrení ustanovuje vyhláška NBÚ. TASR v zmysle požiadaviek zákona vypracovala dokumentáciu, o ktorej GR informoval SR. Predstavil analýzu stavu, klasifikáciu informačných systémov, zoznam aktív, Bezpečnostnú stratégiu TASR, Riadenie aktív a rizík v TASR, Prevádzkovú smernicu TASR pre používateľov, Prevádzkovú smernicu pre administrátorov a ďalšie potrebné smernice a dokumenty.

GR informoval SR, že v novembri 2021 NBÚ vykoná audit kybernetickej bezpečnosti.

V. Puchala podrobne informoval členov Správnej rady o opatreniach, ktoré musí TASR v súvislostiach s týmto procesom aplikovať.

GR informoval, že TASR v súvislosti s nákladmi na zabezpečenie úloh v oblasti kybernetickej bezpečnosti, bude reagovať na výzvu v rámci Operačného programu – Integrovaná infraštruktúra, Prioritná os 7 – Informačná spoločnosť - Rozvoj governance a úrovne informačnej a kybernetickej bezpečnosti v podsektore VS v rámci 2. kola vyhlásenej výzvy MIRRI SR.

Správna rada TASR vzala informácie na vedomie.

1. **Rôzne**

V. Puchala informoval členov Správnej rady o účasti na zasadnutí Európskej aliancie tlačových agentúr (EANA), ktoré sa konalo začiatkom októbra vo Viedni a ktorého hlavnými témami bola diverzita a inklúzia v newsroomoch a manažmentoch agentúr.

Ako uviedol, počas stretnutia podpísala TASR zmluvu o spolupráci s tureckou tlačovou agentúrou ANADOLU AJANSI a plánuje sa podobná zmluva o spolupráci aj s talianskou agentúrou ANSA.

GR TASR ďalej informoval členov Správnej rady o účasti na rokovaní Výboru pre kultúru a médiá NR SR, kde predniesol Správu o činnosti a hospodárení TASR za 1. polrok 2021.

Členovia výboru nemali k činnosti agentúry námietky a ocenili jej prácu.

Členovia Správnej rady TASR sa dohodli na najbližšom termíne rokovania 23. novembra 2021 o 15:00.

Predsedníčka SR TASR A. Mezeiová v súlade s Rokovacím poriadkom SR TASR ukončila zasadnutie rady.

Bratislava, 19. októbra 2021

Zapísala:

Alena Mezeiová v.r.